Multijezičnost usporava gubitak pamćenja
Istraživanje je pokazalo da čak i učenje novog jezika kasnije u životu može da odloži pojavu demencije 
U Glasu Amerike ima mnogo ljudi koji govore jedan, dva, tri ili više jezika. Sandra Lemer, koja radi u internet desku Glasa Amerike govori četiri jezika kao maternje. Kao dodatak francuskom, porodica Lemer takodje govori kreolski, engleski i španski i ona je takodje naučila te jezike. Maternji jezik producentkinje Zulime Palasio je španski. Ona je počela da govori engleski u svojim ranim dvadesetim. Njena novinarska beležnica sadrži oba jezika. Nova studija pokazala je da će Lemer i Palasio imati prednost nad svojim kolegama koji govore samo jedan jezik. Osobe koje govore više od jednog jezika su u većoj mogućnosti da utiču na normalno kognitivno usporavanje koje dolazi sa godinama. I ako im se razvije Alchajmer ili neka druga vrsta demencije, njihov mozak će nastaviti da funkcioniše bolje neko kod njihovih monolingvalnih prijatelja. To su zaključci nedavno objavljenje studije na 450 pacijenata sa Alchajmerom. Psiholog Elen Bijalistok predvodila je studiju. Bijalistok kaže da fizičke promene koje uzrokuje Alchajmerova bolest u mozgu mogu da budu iste kod obe vrste pacijenata. Medjutim, kod bilingvalnih pacijenata vidljivi simptomi bolesti se pojavljuju mnogo kasnije. Njeno istraživanje je sada usmereno na strukturalne razlike kod bilingvalnih mozgova. „ Druga studija pokazala je još veću prednost za nekoga ko govori više jezika, kao što je dopisnik Glasa Amerike Ravi Kana koji je učio pet jezika dok je bio dete. U studiji iz Luksemburga, osobe koje su govorile tri ili više jezika imale su manje šanse da imaju probleme sa pamćenjem u odnosu na one koji su govorile dva jezika. Čak i ako sada govorite samo jedan jezik, profesorka Bajlistok kaže da učenje novog jezika može da uspori uticaj demencije, čak i ako ga nikada nećete govoriti kao maternji jezik.